Zuckerberg: Bannon nuk ka bërë mjaftueshëm shkelje për t'u bllokuar në FB
Në një video javën e kaluar zoti Bannon sugjeronte t'u priteshin kokat drejtorit të FBI-së Christopher Wray dhe ekspertit të qeverisë për sëmundjet infektive Anthony Faucit, duke thënë se ata nuk kishin qenë besnikë ndaj Presidentit Donald Trump. Pas videos Twitter bllokoi llogarinë e zotit Bannon. 
Shefi ekzekutiv i kompanisë së medias sociale Facebook, Mark Zuckerberg tha në një takim me anëtarët e stafit të enjten, se ish-këshilltari i Presidentit Trump, Steve Bannon nuk i ka shkelur politikat e kompanisë në atë shkallë që të mund të justifikonte pezullimin e llogarisë së tij në FB. Komentet e zotit Zuckerberg konfimohen sipas një regjistrimi të siguruar nga agjencia e lajmeve Reuters. "" tha zoti Zuckerberg. "", shtoi ai. Në një video javën e kaluar zoti Bannon sugjeronte t'u priteshin kokat drejtorit të FBI-së Christopher Wray dhe ekspertit të qeverisë për sëmundjet infektive Anthony Faucit, duke thënë se ata nuk kishin qenë besnikë ndaj Presidentit Donald Trump, i cili javën e kaluar humbi garën për Shtëpinë e Bardhë. Facebook-u e hoqi videon, por jo faqen e zotit Bannon. Kompania nuk i është përgjigjur pyetjeve në lidhje me këto veprime, si dhe një kërkese të agjencisë Reuters mbi komentet e zotit Zuckerberg. Ndërkohë javën e kaluar kompania Twitter hoqi llogarinë e zotit Bannon lidhur me komentet e tij në videon e shpërndarë në median sociale. Zoti Zuckerberg foli për këtë çështje në një takim javor me punonjësit e Facebook-ut ku ndonjëherë atij i duhet t’u japë përgjigje pyetjeve rreth politikave të kompanisë, sikurse pyetjes të ngritur të enjten nga një anëtar i stafit, se pse zotit Bannon nuk ishte bllokuar llogaria në Facebook. Zoti Bannon u arrestua në muajin gusht, i akuzuar për mashtrim të qindra mijëra donatorëve lidhur me një nismë për të grumbulluar 25 milionë dollarë për ndprtimin e murit në kufirin e ShBA-së me Meksikën. Zoti Bannon është deklaruar i pafajshëm duke i hedhur poshtë akuzat si të motivuara politikisht. Si këshilltari kryesor i Presidentit Trump, zoti Bannon ndihmoi për përhapjen e politikës së zotit Trump "Amerika e Para". Zoti Trump e shkarkoi atë në gusht 2017, duke i dhënë kështu fund mandatit të zotit Bannon, të karakterizuar nga konfliktet.